CELEX: C2007/235/41
Language: el
Date: 2007-10-06 00:00:00
Title: Υπόθεση T-302/07: Προσφυγή της 6ης Αυγούστου 2007 — Motopress κατά ΓΕΕΑ — Sony Computer Entertainment Europe (BUZZ!)

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/22
            
         Προσφυγή της 6ης Αυγούστου 2007 — Motopress κατά ΓΕΕΑ — Sony Computer Entertainment Europe (BUZZ!)
   (Υπόθεση T-302/07)
   (2007/C 235/41)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Motopress Werbe- und Verlagsgesellschaft mbH (Βιέννη, Αυστρία) (εκπρόσωπος: L. Wiltschek, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Sony Computer Entertainment Europe Limited
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να τροποποιήσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 29ης Ιουνίου 2007 (υπόθεση R 1468/2006-2), ώστε να γίνει δεκτή η ανακοπή κατά της αιτήσεως καταχωρίσεως σήματος υπ' αριθ. 4 441 044,
            
         
               —
            
            
               επικουρικώς, να ακυρώσει την προσβαλλόμενη απόφαση και να αναπέμψει την υπόθεση στο ΓΕΕΑ,
            
         
               —
            
            
               να καταδικάσει το ΓΕΕΑ στα δικαστικά έξοδα της ανακοπής, καθώς και της ενώπιον του Πρωτοδικείου διαδικασίας της προσφυγής.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Sony Computer Entertainment Europe Limited.
   
      Σήμα προς καταχώριση: Το εικονιστικό σήμα «BUZZ!» για προϊόντα και υπηρεσίες των κλάσεων 9, 16, 28 και 41 (αίτηση υπ' αριθ. 4 441 044).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Österreichische λεκτικό σήμα «BUZZ!» για προϊόντα και υπηρεσίες των κλάσεων 9, 16, 35 και 38.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 74, παράγραφος 2, του κανονισμού (ΕΚ) 40/94 (1), διότι δεν ελήφθησαν υπόψη τα αποδεικτικά στοιχεία σχετικά με την ύπαρξη του αντιταχθέντος σήματος
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).